**VPRAŠANJA IN ODGOVORI V OKVIRU JAVNEGA RAZPISA**

**ZA PODELITEV KONCESIJE ZA IZVEDBO PROJEKTA ENERGETSKEGA POGODBENIŠTVA ZA ENERGETSKO PRENOVO OBJEKTOV V LASTI OBČINE BREZOVICA**

Operacija je sofinancirana v okviru »Operativnega programa Evropske kohezijske politike za obdobje 2014 - 2020«, prednostne osi 4 »Trajnostna raba in proizvodnja energije ter pametna omrežja«, tematskega cilja 4 »Podpora prehodu na nizkoogljično gospodarstvo v vseh sektorjih«, prednostne naložbe 4.1 »Spodbujanje energetske učinkovitosti, pametnega upravljanja z energijo in uporabo obnovljivih virov energije v javni infrastrukturi, vključno z javnimi stavbami in stanovanjskemu sektorju«, specifičnega cilja 4.1.1 »Povečanje učinkovitosti rabe energije v javnem sektorju«

|  |  |
| --- | --- |
| VPRAŠANJE | ODGOVOR |
| tč. 2.4., tretji odstavek.  *»Razdelitev na sklope: Predmet javnega razpisa je razdeljen na dva sklopa:*   * *SKLOP 1: Celovita energetska prenova javnih objektov v lasti Občine Brezovica,* * *SKLOP 2: Delna energetska prenova javnih objektov v lasti Občine Brezovica.*   *Gospodarski subjekti lahko podajo prijavo samo za oba sklopa skupaj«.* | Za objekt ZD Podpeč se primarno predvideva celovita obnova. V kolikor le-ta objektivno ni mogoča, lahko kandidati podajo rešitev, ki upošteva delno energetsko prenovo predmetnega objekta, pri čemer bo v tem primeru uporabljena opcija iz petega odstavka 6. člena Koncesijskega akta o javno-zasebnem partnerstvu pri izvedbi projektov energetske prenove objektov v lasti Občine Brezovica (Uradni list RS, št. 97/2021) |
| tč.3.1.1.  Obrazec »*IZJAVA PO 35. ČLENU ZlntPK«* ni naveden med obrazci  *»3.1.1. VSEBINA IN OBLIKA PRIJAVE »*  Predvidevamo lahko, da je predmetni obrazec vseeno potrebno izpolniti, saj je priložen v sklopu razpisne dokumentacije oz. prosimo za pojasnilo. | Predmetni obrazec je potrebno izpolniti in ga priložiti v prijavi. |
| Vzorec pogodbe ki je naveden v tč.3.1.1., ni priložen razpisni dokumentaciji.  Prosimo za pojasnilo oz. predložitev vzorca koncesijske pogodbe. | Vzorec pogodbe bo vključen v okviru razpisne dokumentacije za oddajo rešitev. V okviru prijave vzorca pogodbe ni potrebno prilagati. |
| t.č. 4.1. FAZA PREVERJANJA USPOSOBLJENOTI  »Prijavitelj je v zadnjih petih letih pred objavo javnega razpisa uspešno izvedel/izvaja najmanj dve referenčni deli, ki zajemata izvajanje storitve pogodbenega zagotavljanja prihrankov toplotne in električne energije na vsaj štirih ločenih objektih s skupno vrednostjo izvedenih ukrepov za……«  Predvidevamo lahko, da se objekt na tem mestu razume kot stavba in ne kot gradbeno inženirski objekt, skladno s klasifikacijo objektov CC-SI (priloga 1) , Uredbe o razvrščanju objektov (Ur.l. RS 37/18).  Prosimo torej za pojasnilo, kako lahko razumemo besedo »objekt« v razdelku, ki obravnava pogoje za referenčna dela. | Kot ustrezni objekti bodo upoštevani zgolj objekti iz klasifikacije CC-SI 1 »Stavbe«. |